ΑΠΌΦΑΣΗ ΤΟΥ ΣΥΜΒΟΥΛΊΟΥ της 25ης Φεβρουαρίου 2008 σχετικά με τη σύναψη της συμφωνίας επιστημονικής και τεχνικής συνεργασίας μεταξύ της Ευρωπαϊκής Κοινότητας και του κράτους του Ισραήλ (2008/181/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας τα ακόλουθα: (1) Η Επιτροπή διαπραγματεύτηκε, εκ μέρους της Κοινότητας, την ανανέωση της συμφωνίας επιστημονικής και τεχνολογικής συνεργασίας με το κράτος του Ισραήλ (εφεξής «η συμφωνία»). (2) Η συμφωνία υπεγράφη εκ μέρους της Κοινότητας στις 16 Ιουλίου 2007 στις Βρυξέλλες, με την επιφύλαξη ενδεχόμενης σύναψής της σε μεταγενέστερη ημερομηνία. (3) Η συμφωνία πρέπει να εγκριθεί, ΑΠΟΦΑΣΙΖΕΙ: Άρθρο 1 Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του κράτους του Ισραήλ (2) εγκρίνεται με την παρούσα εξ ονόματος της Κοινότητας. Άρθρο 2 Ενεργώντας εξ ονόματος της Κοινότητας, ο πρόεδρος του Συμβουλίου προβαίνει σε κοινοποίηση του άρθρου 5 παράγραφος 2 της συμφωνίας. Βρυξέλλες, 25 Φεβρουαρίου 2008.

[Source: multi_eurlex | Tokens: 1161]